## TÖRÖK NÁNDOR
ÉRZELMEK SODRÁBAN

## Tavasz

Szertelen szellők tépik kacéran
a vénülő felhők őszülő szakállát.

Szikrázó sóhajok bontogatják
az ébredő rügyek gömbölyű, zöld száját.

A kelő nap sápadtan megfürdik
a gőzölgő szántás termékenységében.

Csiklandós patakok futkároznak
az új élet dalát dúdolva a réten.

Fenn a fákon nyüzsgés, csivitelés,
a szabadság fürgén felkúszik e falra.

Lenn a fák közt édes a pihenés,
csókok válaszolnak szelíden a dalra.

Következő alkotás >

Copyright (c) 2018. Minden jog fenntartva! | TÖRÖK NÁNDOR