## TÖRÖK NÁNDOR
ÉRZELMEK SODRÁBAN

## Esőben

Hideg eső veri testem,
jól esik, hát hagyom.
Álnok rovar csíp veszetten,
mégsem verem agyon.

Tépjen meg és szaggasson szét
orkán, vagy fergeteg.
(Az ember elveszti eszét,
s lesz őrült, gyermeteg.)

Csak ez enyhíti egyedül
lelkem lázas tüzét,
legbelül angyal hegedül,
óvja álmom szüzét.

Szívem kérdése kilátszik:
miért is nincs velem?
Legjobb, ha testem elázik,
így tán elviselem.

Következő alkotás >

Copyright (c) 2018. Minden jog fenntartva! | TÖRÖK NÁNDOR