## TÖRÖK NÁNDOR
ÉRZELMEK SODRÁBAN

## Patyomkin történet

A hebehurgyaság végtelen tengerén
gyámoltalanul evickélt egy hajó
az ostoba hullámok hátán,
fedélzetén tivornyázó legénységgel.
Amikor a hetvenkedés árbocán
hencegő vitorlákat
lelohasztotta
a tehetség szerény szélcsendje,
előkerültek az acsarkodás evezői.
A fiúk féktelen dorbézolással lapátoltak
a cinizmus csillagfényétől vezetve,
míg keleten a káprázat kikötőjébe értek,
és az illúziók ködének takarásában
kivetették az önáltatás hazug horgonyát.

Következő alkotás >

Copyright (c) 2018. Minden jog fenntartva! | TÖRÖK NÁNDOR