## TÖRÖK NÁNDOR
ÉRZELMEK SODRÁBAN

## Relativitás

Minden relatív,
és minden jól van úgy, ahogy van.
Igaz, hogy lehetne jobb is,
de lehetne sokkal rosszabb is,
és innét nézve a dolgot
már meg is nyugodhatunk.
Aki pedig mégse nyughat,
az gondoljon a közmondásbeli szarkára,
aki sokat akart, csak…
Szóval mégiscsak jobb mérlegelni a dolgokat
és józanul átgondolni mindent,
hogyha már lázadni akarunk
és valami jobbra,
valami szebbre,
vagy legalábbis, valami másra vágyunk.
Hisz ami nekem jó,
nem biztos, hogy neked is jó,
és ami neked rossz,
az lehet, hogy nekem is rossz,
s ami nekik jó az nekünk is jó?
Szóval, ezek a nyelvtani variációk
csak kifogások lehetnek a világ felforgatására,
indokok, vagy okok semmiképp sem.

Következő alkotás >

Copyright (c) 2018. Minden jog fenntartva! | TÖRÖK NÁNDOR