## TÖRÖK NÁNDOR
ÉRZELMEK SODRÁBAN

## szemed tükrében

harag

tüskékkel terített terem
szigortól szikrázó szigony
véreres végtelen verem
izgalmas idegen iszony

szomorúság

keserű könnyeknek kelyhe
bánatban billegő bárka
tonnányi titkokkal telve
ártatlan álmoknak árka

fájdalom

kínoknak könnyező kútja
titkodat tükröző tárna
meséknek misztikus múltja
pupillám pislogó párja

boldogság

örömök önzetlen üstje
reménytől roskadó rámpa
félelmem felszálló füstje
lelkembe lógatott lámpa

Következő alkotás >

Copyright (c) 2018. Minden jog fenntartva! | TÖRÖK NÁNDOR