## TÖRÖK NÁNDOR
ÉRZELMEK SODRÁBAN

## Versek között

Olvastalak és nem értettelek.
Olvastalak és megéreztelek.

Nem értettem meg mindegyik szavad,
de éreztem, te bennük vagy, magad.

A hangod rekedtes messzeségből
jött hozzám, éteren át a légből,

s nem engedtem tudatomig jutni,
hagytam a gondokat tovafutni,

hadd cirkuláljon csak az érzelem,
– hisz te is együttéreznél velem.

Megpróbáltam azt is átérezni,
milyen a szívünknek elvérezni,

amikor mámorosan rúg-kapál,
és egy segítő csókért kiabál,

s éreztem is, amit csak egy meg egy
érez (hatvanéves, ha hegyre megy),
kalapált ez a maréknyi izom,
érzelem, én magamat rád bízom,

mutasd a világ gyönyörűbb felét,
és rózsaillat szálljon szerteszét.

Következő alkotás >

Copyright (c) 2018. Minden jog fenntartva! | TÖRÖK NÁNDOR