## TÖRÖK NÁNDOR
ÉRZELMEK SODRÁBAN

## A falak

Gyűlölöm a szakadt tapétájú, koszos falakat,
melyeken a feszülő új pókháló
az egyetlen dísz, amely megcirógatja a szemet
a sápadt lámpafénynél.
Gyűlölöm őket.
Minden falat gyűlölök.
Minden fal elzár
valakit valamitől,
valakit valakitől.
A szakadt tapétájú, koszos falak sem kivételek.
Sőt, kegyetlenebbek minden
moha-takarta, patkány-rágta, nyirkos falnál.
Ha csak a levegőt,
vagy a napfény langyos sugarait zárnák el,
hát megbocsátanám,
de sokkal több van a rovásukon.
Körülvesznek és elzárnak tőlem.
Körülvesznek és elzárnak tőled.
Elzárnak és körülvesznek minket
a falak.

Következő alkotás >

Copyright (c) 2018. Minden jog fenntartva! | TÖRÖK NÁNDOR