## TÖRÖK NÁNDOR
ÉRZELMEK SODRÁBAN

## Ha akarom

Ha akarom éjjel is virágok nyílnak,
lecsukom szemem és kisüt a nap,
tudom, hogy valahol várnak rám és bíznak,
s a szívem ilyenkor új ruhát kap.

Lecsukott szemekkel is láthatlak téged,
mosolyod betakar lágyan, puhán,
előttem angyali, ringatózó lényed,
bájaid villognak át a ruhán.

Arcom cirógatja hajad, az a selymes,
illatod ölel, mint víz a hajót,
tengerszem a szemed, mélysége sejtelmes,
izgató tested úgy rejti a jót.

Én már benned élek és te pedig bennem,
ha nem vagy velem, meggyötör a félsz,
ha éhezem, akkor csak te adhatsz ennem,
én néked, te meg csak énnékem élsz.

Következő alkotás >

Copyright (c) 2018. Minden jog fenntartva! | TÖRÖK NÁNDOR