## TÖRÖK NÁNDOR
ÉRZELMEK SODRÁBAN

## A révnél

Ereid fekete folyójának partján
a révész segédje részegen ücsörög.
Tudja, hogy gazdája kegyetlen toportyán,
szorítja a szíved, a véred dübörög.

Dübörög a véred. Honnét jön ennyi szenny?
A jóisten vajon melyik partot látja?
Fájdalmas álmodból nem ránt ki semmi sem,
szorítja a révész, kését belemártja.

Belemártja kését, s elérve a partot,
üvöltenél vadul: legyen végre vége!
Pihegve, fáradtan feladod a harcot,
(nem tudod ki győzött), arcodon a béke.

Következő alkotás >

Copyright (c) 2018. Minden jog fenntartva! | TÖRÖK NÁNDOR