## TÖRÖK NÁNDOR
ÉRZELMEK SODRÁBAN

## A tűz

Dörmög, duruzsol a kályha,
mesékét mond a félhomályba'
és néha bezörget a szél:
az ablakon át belebeszél.

Pipáján füstöt ereget,
szítja szívében a meleget,
pattog és vinnyog a rőzse:
tábortüzek távoli őse.

Bezárva, béklyók közt táncol,
megdelejez és odaláncol.
Nem csodálhatod elégszer:
prométheuszi forró ékszer.

Következő alkotás >

Copyright (c) 2018. Minden jog fenntartva! | TÖRÖK NÁNDOR