## TÖRÖK NÁNDOR
ÉRZELMEK SODRÁBAN

## Mostanában

Mostanában csak arra vágyom,
hogy szívében ne legyen lábnyom.

Boldogsága nékem oly kedves,
szeme soha ne legyen nedves.

Arcán a bánat ne legeljen,
Istent kérnem erre ne kelljen.

Ajka körül a rideg ráncok
ne béklyózzák (mint hideg láncok)

mosolyát, ami arra késztet,
vigyázzam őt, mint méh a mézet.

Mostanában csak erre vágyom,
e kórságom kihordom lábon.

Következő alkotás >

Copyright (c) 2018. Minden jog fenntartva! | TÖRÖK NÁNDOR