## TÖRÖK NÁNDOR
ÉRZELMEK SODRÁBAN

## Harmónia

Amott mező fehér kötényben,
elterülve a kis dombon túl.
Itt fenyőfa áll a holdfényben,
rajta kiscsengő is megkondul.

Ott diófa vigyáz a tájra,
varjak csapata fekete folt.
Bodza tövén sün nyugodt álma
ehhez hasonló soha nem volt.

Itt a békesség lampionja
a félhomálynak udvarol.
Szerelmünknek hű spionja
megérkezik és belém karol.

Ott a patakban, valami csobban,
vadkacsapár zsombékost keres.
Itt, párnák közt érzem a legjobban
a vágyat, hogy most ölelj és szeress.

Következő alkotás >

Copyright (c) 2018. Minden jog fenntartva! | TÖRÖK NÁNDOR