## TÖRÖK NÁNDOR
ÉRZELMEK SODRÁBAN

## dalokat akarok újra

lelkem labirintusában
dadogó dongó dallamok
tétova tétlen tusában
hajolnak rám a hajnalok

álmokba hajító hinta
alkalmi altatódalom
tollamban száradó tinta
ébredő múzsám altatom

boldogság tavában mosdok
s dalokat akarok újra
szörnyűség amiket mondok
szóljon a szenvedés húrja

fájdalom fanfárja gyógyír
sebemre nem kell morfium
a kínok kürtjele jó hír
szívem egy bezárt orfeum

Következő alkotás >

Copyright (c) 2018. Minden jog fenntartva! | TÖRÖK NÁNDOR