## TÖRÖK NÁNDOR
ÉRZELMEK SODRÁBAN

## Papírlap

Fehér papírlap volt az életem.
Könnyű, zizegő, sikamlós.
Mindenfélét rajzoltam rá,
és mások is rajzoltak rá mindenfélét.
Én főleg virágot.
Sokat.
Sok-sok szirmot.
Nagyokat.
Mások is rajzoltak virágot,
és volt egy,
melynek gyökere a szívemig ért.
Egy napon
(nem tudom miért)
összegyűrtem a könnyű, zizegő papírlapot,
virágokkal és minden ákombákommal együtt.
Összegyűrődött a sok virág.
Összegyűrődött egy virág.
Most már hiába simítgatom
rongyos papírlapom.
Eldobhatom.

Következő alkotás >

Copyright (c) 2018. Minden jog fenntartva! | TÖRÖK NÁNDOR