## TÖRÖK NÁNDOR
ÉRZELMEK SODRÁBAN

## Éhség

A nagy fényes szemekben
nyüszít az éhség
sóvárgó ordas farkasa,
és a leomló, nehéz sötétben
mindent behálóz
egy fájó és kellemes érzés.
Éhes vagyok,
és éhes vagy te is.
Mindenki éhes valamire,
és mindenki ajkáról égig ér a sóhaj.
Éhesek fekete Afrika fekete gyermekei.
Éhesek a távoli hegyek zabolátlan állatai.
Éhesek a mesék gyönyörű hősei.
Éhesek az álmok hős kalandorai.
Éhesek a szeretet álmodozó,
szomorú csatlósai.
Mindenki éhes valamire,
és nem egyszerű ez az éhség,
és nem egyszerű ez a bánat.
Oly halk az egész, hogy szinte vágysz rá,
csak ébredni ne kéne, soha már.

Következő alkotás >

Copyright (c) 2018. Minden jog fenntartva! | TÖRÖK NÁNDOR