## TÖRÖK NÁNDOR
ÉRZELMEK SODRÁBAN

## Ez volt, ez lesz

Volt a víz, a nagy végtelen
és volt a föld, a magtalan.
Minden kopár és éktelen,
minden néma és hangtalan.

A láthatáron megjelent
egy tűzgolyó, hatalmas úr.
A vízben sóhajtás dereng
és megzendül az égi húr.

Halak, hüllők, férgek után
jöttek bozontos állatok,
és az ember is jött sután,
szólt: leesik majd állatok.

> * * *

Lesz a víz, a nagy végtelen
és lesz a föld a magtalan.
Minden kopár és éktelen,
minden néma és hangtalan.

A láthatáron majd dereng
a síri sápadt merevség,
s a vízben bugyborékol lent
az (ős)emberi tehetség.

Következő alkotás >

Copyright (c) 2018. Minden jog fenntartva! | TÖRÖK NÁNDOR