## TÖRÖK NÁNDOR
ÉRZELMEK SODRÁBAN

## A híd

Létezik egy nagy-nagy folyó,
benne fürdik a földgolyó,
elmerül a szenny-iszapban,
s úszik tovább mocskos habban.

Fölötte át fényhíd vezet,
ismeretlen új övezet,
ez a hely hol madár se jár,
hol a tisztaság a király,
igazság a törvény őre,
de lakatlan egyelőre.

Lakatlan, ez szomorú tény,
alatta szenny, fölötte fény,
mégis van ki alatta mos,
óh, a világ alattomos,
szennyben fürdik, pancsol, derül,
de áll a híd, el nem merül!

Következő alkotás >

Copyright (c) 2018. Minden jog fenntartva! | TÖRÖK NÁNDOR