## TÖRÖK NÁNDOR
ÉRZELMEK SODRÁBAN

## A Rossz

A Rossz gondolt egyet és elindult,
hogy most törni, zúzni fog,
felrobbantja a világot,
ledönti a házakat,
feltúrja a földeket,
letarolja az erdőket.
Ment jobbra-balra tekintgetve,
hogy hol is kezdhetné,
de ekkor megakadt a szeme
egy poros pókhálóban vergődő,
kelepcébe került tarka pillangón.
Óvatosan körülkémlelt,
majd pillanatnyi habozás után
gyors mozdulattal kiszabadította
a szerencsétlen, maszatos szárnyú
pórul járt rovart,
és nagyot sóhajtott.
Aztán felvette dúló-fúló,
mogorva ábrázatát,
összevonta szemöldökét,
újból sóhajtott
és öles léptekkel folytatta útját,
hogy most törni, zúzni fog,
felrobbantja a világot,
ledönti a …

Következő alkotás >

Copyright (c) 2018. Minden jog fenntartva! | TÖRÖK NÁNDOR