## TÖRÖK NÁNDOR
ÉRZELMEK SODRÁBAN

## Kurta versek

félszeg vers

félénk emlékek között tétova kurta mondatok

Szíves vers I.

A szívedre hallgass,
hogy nyugodtan alhass!

fecskék

pepita csipeszek szárítókötélen
eszembe juttatnak minden egyes télen
hogy telik sorotok napsütötte délen

a vers

érzelmek fonalára fűzött ábrándos igazgyöngy gondolatok

Ez van

A magyar nemzet!
- Isten ilyet nemzett?

Új szólásmondás

Pénzem, mint a pelyva!
- Elfújja a szél.

Adó

Belefájdult vállam.
Rám mászott az állam.

vérszegénység

vékony venyige-vénámban vérem vízzé válik

egy ország fájdalma

ha sajog a jog

Szíves vers II.

Hallgass a szívedre,
ha becsap, hát vágd ki!

Tovább gondolt közmondás

Üsd a vasat, amíg meleg,
amíg lelked kileheled!

pipacsok

lázas búzamezők testén felszakadt vérző sebhelyek

őszi reggel

kolduló napsugár pihen
a szögesdrótról leesni készülő
nincstelen harmatcseppek ölén

Következő alkotás >

Copyright (c) 2018. Minden jog fenntartva! | TÖRÖK NÁNDOR