## TÖRÖK NÁNDOR
ÉRZELMEK SODRÁBAN

## Lélekbe zárt lélek

Felsírtál, születtél,
kedvesen gagyogtál,
álmodban nevettél,
boldogan ragyogtál.

Megtanultál járni,
megtanultál írni,
tudtál kezet rázni,
megtanultál bízni.

Felnőttél, szerettél,
csaltál és csalódtál.
Bánatban eveztél,
derűsen halódtál.

Kincseket kerestél,
semmit sem találtál,
mentél és elestél,
azután felálltál.

Ballagtál totyogva,
meggörbült a hátad,
magadra motyogva
soroltad a vádat.

Mögötted röhögve
gúnymondatok szálltak,
ágyadban hörögve
ezek sose fájtak.

Meghaltam vagy élek?
Kérdezted magadban.
Lélekbe zárt lélek
voltam és maradtam.

Következő alkotás >

Copyright (c) 2018. Minden jog fenntartva! | TÖRÖK NÁNDOR