## TÖRÖK NÁNDOR
ÉRZELMEK SODRÁBAN

## Az ember életében

(rövid bölcsességek)

Az ember életében sok mindent megnéz,
s rájön, hogy az élet
keserű, mert nem méz.

Az ember életében sok mindent meghall,
és ha már sokat tud,
akkor hát meghal.

Az ember életében sok mindent nem ért,
legtöbbször éppen azt,
mi is az, mit elért.

Az ember életében sok van mit szeret,
de nem kap meg mindent,
mert nincsen rá keret.

Az ember életében sok mindent utál,
főleg amikor még
a hangja is mutál.

Az ember életében sokat ázik-fázik,
és ha másként nem megy,
hát négykézláb mászik.

Az ember életében van néhány rossz folt,
de ha már úgysem él,
azt mondják: klassz volt.

Az ember életében van úgy, hogy oktalan,
olyankor azt érzi,
hogy épp boldogtalan.

Az ember életében sok mindent tapasztal,
s rájön, hogy ellenség,
aki csak magasztal.

Következő alkotás >

Copyright (c) 2018. Minden jog fenntartva! | TÖRÖK NÁNDOR